ญี่ปุ่น ชี้เดินหน้าผ่อนคลายการเงิน หากเงินเฟ้อสูญเสียแรงกระตุ้น - FINNOMENA
นายฮารุฮิโกะ คุโรดะ กล่าวในวันนี้ว่า BOJ จะไม่ลังเลในการใช้นโยบายผ่อนคลายการเงินเพิ่มเติม หากพบว่าปัจจัยเสี่ยงที่มีต่อเศรษฐกิจญี่ปุ่นนั้นมีมากขึ้นและส่งผลคุกคามต่อเป้าหมายเงินเฟ้อที่ระดับ 2% ของ BOJ
21 ต.ค. 2562

นายฮารุฮิโกะ คุโรดะ กล่าวในวันนี้ว่า BOJ จะไม่ลังเลในการใช้นโยบายผ่อนคลายการเงินเพิ่มเติม หากพบว่าปัจจัยเสี่ยงที่มีต่อเศรษฐกิจญี่ปุ่นนั้นมีมากขึ้นและส่งผลคุกคามต่อเป้าหมายเงินเฟ้อที่ระดับ 2% ของ BOJ
โดยกล่าวว่า BOJ จำเป็นต้องจับตาความเป็นไปได้ที่ว่า BOJ อาจสูญเสียแรงผลักดันในการบรรลุเป้าหมายเงินเฟ้อ
รวมถึงจะจับตาผลกระทบทางเศรษฐกิจอันเนื่องมาจากพายุไต้ฝุ่นพัดถล่มญี่ปุ่นเมื่อวันเสาร์ที่ผ่านมา และจะพยายามรักษากลไกทางการเงินและการชำระหนี้ให้เป็นไปอย่างราบรื่น
ส่วนด้านเงินเฟ้อนั้น นายคุโรดะมองว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ จะไต่ขึ้นแตะระดับ 2% อย่างค่อยเป็นค่อยไป เมื่อพิจารณาจากผลผลิตทางเศรษฐกิจ และการคาดการณ์เงินเฟ้อที่สูงขึ้น
ที่มา : https://www.bloomberg.com/news/articles/2019-10-14/kuroda-is-on-course-to-shrink-the-bank-of-japan-s-bond-holdings
แท็ก:
แชร์บทความ: